作者:王維
標題:送從弟蕃遊淮南
內容:讀書複騎謝，帶劍遊淮陰。淮陰少年輩，千里遠相尋。高義難自隱，明時甯陸沉。島夷九州外，泉館三山深。席帆聊問罪，卉服盡成擒。歸來見天子，拜爵賜黃金。忽思鱸魚鱠，複有滄洲心。天寒蒹葭渚，日落雲夢林。江城下楓葉，淮上聞秋砧。送歸青門外，車馬去駸駸。惆悵新豐樹，空餘天際禽。